Ehdotus Euroopan parlamentin ja neuvoston direktiiviksi tiettyjen vaarallisten aineiden ja valmisteiden markkinoille saattamisen ja käytön rajoituksia koskevien jäsenvaltioiden lakien, asetusten ja hallinnollisten määräysten lähentämisestä annetun direktiivin 76/769/ETY muuttamisesta seitsemännentoista kerran (96/C 383/01) (ETA:n kannalta merkityksellinen teksti) KOM(96) 513 lopull. - 96/0252 (COD)

(Komission esittämä 28 päivänä lokakuuta 1996)

EUROOPAN PARLAMENTTI JA EUROOPAN UNIONIN NEUVOSTO, jotka

ottavat huomioon Euroopan yhteisön perustamissopimuksen ja erityisesti sen 100 a artiklan,

ottavat huomioon komission ehdotuksen,

ottavat huomioon talous- ja sosiaalikomitean lausunnon,

noudattavat perustamissopimuksen 189 b artiklassa määrättyä menettelyä

sekä katsovat, että

on toteutettava toimenpiteitä sisämarkkinoiden saavuttamiseksi; sisämarkkinat ovat alue, jolla ei ole sisäisiä rajoja ja jolla tavaroiden, henkilöiden, palvelujen ja pääomien vapaa liikkuvuus taataan,

sisämarkkinoiden eteen tehdyn työn olisi vähitellen parannettava elämänlaatua, terveydensuojelua ja kuluttajien turvallisuutta; tässä direktiivissä säädetyt toimenpiteet ovat kuluttajansuojapolitiikan kehittämisen tulevista painopisteistä 9 päivänä marraskuuta 1989 annetun neuvoston päätöslauselman (1) mukaiset,

neuvosto ja neuvostossa kokoontuneet jäsenvaltioiden hallitusten edustajat tekivät toimintasuunnitelmasta vuosiksi 1990/1994 "Eurooppa syöpää vastaan" -ohjelman yhteydessä päätöksen 90/238/Euratom, EHTY, ETY (2); neuvosto on päättänyt tämän toimintasuunnitelman jatkamisesta päätöksellä 93/362/ETY (3),

terveydensuojelun ja kuluttajien turvallisuuden parantamiseksi lisääntymisen kannalta karsinogeenisiksi, mutageenisiksi tai toksisiksi luokiteltuja aineita tai kyseisiä aineita sisältäviä valmisteita ei tulisi saattaa markkinoille yleisön käyttöön,

Euroopan parlamentin ja neuvoston 20 päivänä joulukuuta 1994 antamassa direktiivissä 94/60/EY (4) tiettyjen vaarallisten aineiden ja valmisteiden markkinoille saattamisen ja käytön rajoituksia koskevien jäsenvaltioiden lakien, asetusten ja hallinnollisten määräysten lähentämisestä 27 päivänä heinäkuuta 1996 annetun neuvoston direktiivin 76/769/ETY (5) muuttamisesta neljännentoista kerran esitetään direktiivin 76/769/ETY liitteessä I olevien 29, 30 ja 31 kohtien lisäyksen muodossa luettelo luokkaan 1 tai 2 kuuluvista, lisääntymisen kannalta karsinogeenisiksi, mutageenisiksi tai toksisiksi luokiteltavista aineista, joita ei saa käytää markkinoille saatettavissa yleisön käyttöön myytävissä aineissa ja valmisteissa,

direktiivissä 94/60/EY edellytetään komission esittävän Euroopan parlamentille ja neuvostolle ehdotuksen kyseisen luettelon laajentamisesta kuuden kuukauden kuluessa siitä, kun direktiivin 67/548/ETY (6) luokaan 1 tai 2 kuuluvista, lisääntymisen kannalta karsinogeenisiksi, mutageenisiksi tai toksisiksi luokiteltavia aineita sisältävän liitteen I mukauttaminen tekniikan kehitykseen on julkaistu,

vastikään luokkaan 1 tai 2 kuuluvien, lisääntymisen kannalta karsinogeenisiksi, mutageenisiksi tai toksisiksi luokiteltujen aineiden riskejä etuja on pohdittu,

vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä annetun neuvoston direktiivin 67/548/ETY liitteen I mukauttamisesta tekniikan kehitykseen kahdennenkymmenennen kerran 11 päivänä marraskuuta 1993 annettu komission direktiivi 93/101/ETY (7) ja saman liitteen mukauttamisesta tekniikan kehitykseen kahdennenkymmenennenensimmäisen kerran 19 päivänä joulukuuta 1994 annettu komission direktiivi 94/69/EY sisältävät yli 800 vastikään luokkaan 1 tai 2 kuuluvaa, lisääntymisen kannalta karsinogeenisiksi, mutageenisiksi tai toksisiksi luokiteltua ainetta, kyseiset aineet olisi lisättävä direktiivin 76/769/ETY liitteessä I olevien 29, 30 ja 31 kohtien lisäykseen,

avoimuuden ja selvyyden vuoksi direktiivin 76/769/ETY liitteessä I olevien 29, 30 ja 31 kohtien lisäys olisi korvattava konsolidoidulla lisäyksellä kyseisiin kohtiin, ja

tämä direktiivi ei vaikuta neuvoston direktiiviin 89/391/ETY (8) ja siihen perustuviin erillisdirektiiveihin, erityisesti direktiiviin 90/394/ETY (9), sisältyvään yhteisön lainsäädäntöön, jolla asetetaan työntekijöiden suojelun vähimmäisvaatimukset,

OVAT ANTANEET TÄMÄN DIREKTIIVIN:

1 artikla

Korvataan direktiivin 76/769/ETY liitteessä I olevien 29, 30 ja 31 kohtien lisäys tämän direktiivin liitteellä.

2 artikla

1. Jäsenvaltioiden on annettava ja julkaistava direktiivin noudattamisen edellyttämät lait, asetukset ja hallinnolliset määräykset viimeistään vuoden kuluessa direktiivin hyväksymisestä ja niiden on ilmoitettava tästä komissiolle viipymättä.

Niiden on sovellettava näitä säännöksiä 1 päivästä maaliskuuta 1999 lukien.

2. Näissä jäsenvaltioiden antamissa säännöksissä on viitattava tähän direktiiviin tai niitä virallisesti julkaistaessa niihin on liitettävä tällainen viittaus. Jäsenvaltioiden on säädettävä siitä, miten viittaukset tehdään.

3 artikla

Tämä direktiivi on osoitettu kaikille jäsenvaltioille.

(1) EYVL N:o C 294, 22.11.1989, s. 1.

(2) EYVL N:o L 137, 30.5.1990, s. 31.

(3) EYVL N:o L 150, 22.6.1993, s. 43.

(4) EYVL N:o L 365, 31.12.1994, s. 1.

(5) EYVL N:o L 262, 27.9.1976, s. 201, direktiivi sellaisena kuin se on viimeksi muutettuna direktiivillä 94/60/EY (EYVL N:o L 365, 31.12.1994, s. 1).

(6) EYVL N:o 196, 16.8.1967, s. 1/67, direktiivi sellaisena kuin se on viimeksi muutettuna kommission direktiivillä 94/69/EY (EYVL N:o L 381, 31.12.1994, s. 1).

(7) EYVL N:o L 13, 15.1.1994, s. 13.

(8) EYVL N:o L 183, 29.6.1989, s. 1.

(9) EYVL N:o L 196, 26.7.1990, s. 1.

LISÄYS

Esipuhe

Palstojen otsikkojen selitykset

Aineen nimi:

Nimi on sama kuin se, jota aineesta käytetään vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä annetun direktiivin 67/548/ETY liitteessä I. Aina kun on mahdollista, vaaralliset aineet määritellään niiden Euroopassa kaupallisessa käytössä olevien kemiallisten aineiden luetteloon (EINECS) tai Euroopassa ilmoitettujen kemiallisten aineiden luetteloon (ELINCS) merkityillä nimillä. Edellä mainittuihin luetteloihin merkitsemättömät aineet määritellään käyttämällä kansainvälisesti tunnustettua kemiallista nimeä (esimerkiksi ISO, IUPAC). Muutamissa tapauksissa mainitaan myös yleisnimi.

Indeksinumero:

Indeksinumero on aineelle direktiivin 67/548/ETY liitteessä I annettu tunnistuskoodi. Aineet on luetteloitu lisäyksessä tämän indeksinumeron mukaan.

ETY-numero:

Euroopassa kaupallisessa käytössä olevien kemiallisten aineiden luettelossa (EINECS) on määritelty aineelle tunnistuskoodi. Koodi alkaa luvusta 200-001-8.

Direktiivin 67/548/ETY yhteydessä ilmoitetuille uusille aineille on määritelty ja julkaistu tunnistuskoodi Euroopassa ilmoitettujen kemiallisten aineiden luettelossa (ELINCS). Koodi alkaa luvusta 400-010-9.

CAS-numero:

Aineiden tunnistamisen helpottamiseksi niille on määritelty Chemical Abstracts Service (CAS)-numero.

Huomautukset:

Huomautusten täydellinen teksti löytyy direktiivin 67/548/ETY liitteen I esipuheesta.

Tämän direktiivin soveltamiseksi huomautukset määritellään seuraavasti:

Huomautus J:

Luokittelua karsinogeeniksi ei tarvitse soveltaa, jos voidaan osoittaa, että aine sisältää alle 0,1 painoprosenttia bentseeniä (EINECS-numero. 200-753-7).

Huomautus K:

Luokittelua karsinogeeniksi ei tarvitse soveltaa, jos voidaan osoittaa että aine sisältää alle 0,1 painoprosenttia 1,3 butadieeniä (EINECS-numero 203-450-8).

Huomautus L:

Luokittelua karsinogeeniksi ei tarvitse soveltaa, jos voidaan osoittaa, että aine sisältää alle 3 painoprosenttia DMSO-uutetta IP 346:lla mitattuna.

Huomautus M:

Luokittelua karsinogeeniksi eitarvitse soveltaa, jos voidaan osoittaa, että aine sisältää alle 0,005 painoprosenttia bentso(a)-pyreeniä (EINECS-numero 200-028-5).

Huomautus N:

Luokittelua karsinogeeniksi ei tarvitse soveltaa, jos täydellinen jaostuskertomus tunnetaan ja voidaan osoittaa, että ainetta ei ole tuotettu karsinogeenista.

Huomautus P:

Luokittelua karsinogeeniksi ei tarvitse soveltaa, jos voidaan osoittaa, että aine sisältää alle 0,1 painoprosenttia bentseenia (EINECS-numero 200-753-7).

>TAULUKON PAIKKA>

>TAULUKON PAIKKA>

>TAULUKON PAIKKA>

>TAULUKON PAIKKA>

>TAULUKON PAIKKA>